Bugun Toshkentda futzal bo‘yicha O‘zbekiston kubogi final uchrashuvi o‘tkaziladi

27-mart kuni Toshkentda futzal bo‘yicha O‘zbekiston kubogi final uchrashuvi Qarshining “Do‘stlik-AIN” va Chirchiqning “Maksam-Chirchiq” jamoalari o‘rtasida bo‘lib o‘tadi. Bu haqda “Qashqadaryo” gazetasi xabar berdi.

Qashqadaryo viloyati vakillari yarim finalda poytaxtning “O‘zsanoatqurilishbank” jamoasini yengib, hal qiluvchi bellashuvda qatnashish imkoniyatiga ega bo‘lgan edi.
“Do‘stlik-AIN” jamoasi 2-aprel kuni mamlakat chempionati finalida Andijonning “Turon-Soliqchi” jamoasiga qarshi to‘p suradi.